
Fama ta simplemente 
e kuestion di muri na e 
momentu propisio. 


Lansamentu Bonaire Film Association 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Djabièrnè 21 di yüli anochi a tuma lugá pa promé biaha na Boneiru, lansamentu ofisial di Bonaire Film Association. Esnan ku ta na kabes di 
e asosashon ta David Martinus komo tesorero, Erick Alvarez sekretario i Raynel Cecilia presidente. Den e edishon aki di BONERIANO mas 
informashion. 


PANDEMIA DI DENGUE 


Desendiente 
nan di 
mala fe 

KRALENDIJK 
-- 
Diputado Jolinda Craane, 
kende no por tabata presen- 
te na lansamentu di Bonaire 


Film Association, a manda 
su representante na e en- 
kuentro, kende ta Cassan- 
dra Nicolaas. El a bisa na 


nòmber di diputado Craane 
ku gobièrnu ta sumamente 
orguyoso di t’ei presente i 
mira kon nos hendenan ta 


Dedikashon pa Kas flamboyan 
KRALENDIJK -- Hen- 
denan atento i servisial ku 
dedikashon pa Kas Flam- 
boyan. Un reportero di 
BONERIANO, a mira kon 
algun persona ta hasi nan 
trabou, na kas Flamboyan. 
Nan tin atenshon pa kada 


persona i ta tuma nan tempu 
ku amor pa e servisio. Ver- 
zorgende IG zuster Mar- 
tis Stagaire i su kolega di 
ziekenverzorgende 
zuster 
Marchena. 
Djadumingu 23 di yüli, 
nan tabata riba trabou den 


e área di tera Kora i a pasa 
serka Angelique, zuster di 
Kas Flamboyan riba e dia. 
No ta un tarea fásil, pero 
nan ta duna tur ku tin, pa 
tantu nan, komo esun ku ta 
rekerí atenshon, tin un dia 
felis den nòmber di Señor. 


inisiá proyektonan nobo, pa 
engrandese talento na Bo- 
neiru. 
“Boneiru pa chikitu ku 
e ta, a proba su mes di tin 
hopi talento. Di parti di 
OLB nos ta sostené tipo di 
inisiativanan aki i ta kon- 
tentu di mira ku Business- 
park ta kontribuí den e de- 
saroyo. 
Diputado 
Craane, 
ta 
duna di konosé tambe ku 
dor di traha felm, esaki ta 
krea oportunidat pa esun 
tras di e proyekto trese su 
storia i mira di un evento 
di pasado òf futuro pa kom- 
partí esaki ku e opservan- 
do”. 
“Den e diversidat di 
pelíkula, nos por bende 
nos dushi isla di un manera 
turístiko, pero tambe e aso- 
sashon aki, ta un forma pa 
merkadeá Boneiru komo un 
‘film hub’ pa produktornan. 
Esaki por ta un manera di di- 
versifikashon di nos ekono- 


mia, ku ami komo diputado 
di ekonomia, ta sumamente 
kontentu kuné.” 
“Un palabra di gratitut 
ta bai pa e organisashon 
tras di Bonaire Film Asso- 
ciation i un yamada pa un i 
tur ku te den e industria aki 
pa bira miembro, pasobra 
huntu bosnan por hasi un 
impakto mas grandi. Éksito 
i sigui ku e bon trabou pa 
buta Boneiru riba mapa.” 
Diputado James Kroon 
tambe tabata presente i a 
bisa: “Boso por konta ku 
nos sosten. Mi no ta papia 
hopi, pero mi ta kontentu 
pa nos ban hasi algu huntu, 
ban pa e promé produkshon 
lokal i pa nos sigui.” 
Tambe el a bisa ku e aso- 
sashon por manda un karta 
i nan komo gobièrnu por 
hasi petishon pa e asuntu 
di bulamentu di drone ta 
posibel na Boneiru. Esei ta 
importante pa loke ta trata 
filmamentu. 


Boneiru a proba di tin hopi talento 


KRALENDIJK – Por- 
fin gobièrnu a duna instruk- 
shon pa asfaltá e segundo 
mitar di Kaya Korona, ku 
ta un dje ardunan prinsi- 
pal den e ret di karetera di 
Boneiru. Basta aña pasá a 
asfaltá e promé parti, for 
di Playa Plasa Fraternan 
di Tilburg te Teater Oran- 
je. Pero a surgi problema 
ku Wegenfonds, ku tabata 
kontené plaka pa drecha 
kareteranan boneriano den 
forma strukturá. 


Awe mainta ta anunsiá asfaltamentu 
Porfin segundo mitar di Kaya 
Korona na turno 


Kaya Korona ta un dje 
promé kareteranan asfaltá 
na 
Boneiru 
masoménos 
70 aña pasá. Na diferente 
okashon mester a drecha 
e kaya aki, entre otro trah- 
ando asera. 
E último rehabilitashon 
di e kaya aki, basta aña 
pasá, no a kompletá. A as- 
faltá solamente mitar, pa 
motibu ku gobièrnu a opta 
pa saka plaka for di e fondo 
ku a krea pa asfaltá karetera 
hinka den ampliashon di e 


pista i plataforma di Aero- 
puerto Flamingo, pa asina a 
hasi posibel pa KLM a usa 
Boneiru pa un stòp tékniko 
pa su avionnan ku tabata 
bai Perú i Ecuador. A yega 
te na Teater Oranje, pa al- 
gun aña despues un pida 
mas te dilanti e anterior 
Progreso Supermarket. 
Awe mainta tin un kon- 
ferensia di prensa dilanti 
Misa di Coromoto pa an- 
unsiá den forma ofisial e 
proyekto aki. 
Kaya 
Korona 
tabata 
konosí ántes komo Kon- 
inginneweg. E tempu ku 
a kuminsá ku e proyekto 
a anunsiá ku lo a bini un 
‘vangrail’ den e bògt banda 
di kas di famia Antoin, mi- 
rando kuantu aksidente di 
tráfiko sa sosodé na e sitio 
aki. 

Kousá pa kalentamentu di mundu 
PANDEMIA DI DENGUE 


KRALENDIJK – Ta 
premirá mundialmente un 
kantidat grandi di kaso di 
dengue e lunanan benidero. 
Esaki tin di aber ku kalenta- 
mentu di mundu. E kantidat 
di kasonan por yega un al- 
tura rèkòrt, parsialmente 
pues debí na kambio di kli- 
ma. E Organisashon Mun- 
dial di Salú (WHO) ta at- 
vertí pa e situashon aki. Ta 
teme pa un pandemia. 
Di akuerdo ku un in- 
forme di WHO, kalenta- 
mentu di mundu ta fabora- 
bel pa e sanguranan ku ta 
distribuí dengue. Masomé- 


nos mitar di e poblashon 
mundial ta kore na e mo- 
mentu aki riesgo pa haña 
dengue, segun un spesialis- 
ta di e organisashon mun- 
dial di salú. Na yanüari di e 
aña aki WHO a atvertí kaba 
pa e enfermedat trópiko 
aki, den sentido ku e ta pla- 
mando rápido i ku tin me- 
nasa di un pandemia. 
Ya kaba tin preoku- 
pashon grandi pa un plama- 
mentu enorme di dengue na 
Perú. Luna pasá a bira ko- 
nosí ku e kantidat di morto 
den e pais ei a subi te na 
248 i ku hòspitalnan den 


e pais ta yen di pashènt di 
dengue. 
Presidente Dina Bolu- 
arte di e pais a yama es- 
tado di emergensia den 18 
di e 24 regionnan di Perú. 
Outoridatnan di e pais a in- 
diká ku e situashon ta bira 
mas pió debí na El Niño. 
Pa motibu di kalentamentu 
di laman lo tin mas sangura 
di dengue ku ta kobra nan 
víktimanan. 
E sanguranan ku ta 
transmití e sangura aki ta 
biba den paisnan tropikal i 
sup-tropikal, tambe den re- 
gion di Caribe. 


Anualmente 400 mion 
hende ta haña dengue. 
Awor ta kalkulá ku hopi 
mas hende lo kontagiá. 
Hopi di e síntomanan 
ta kentura haltu i kalafriu. 
E víktimanan ta saka i tin 
doló di kabes duru, hopi 
tosamentu i doló tras di 
wowo. Tambe hopi doló 
den múskulo i wesu. E sín- 
tomanan ta keda un pa dos 
siman. 
Ekspertonan ta kere ku 
kalentamentu di mundu ta 
krea oportunidat pa e san- 
guranan en kestion plama 
mas lihé. 


KRALENDIJK – Geb- 
by Saleh tabata un gran 
músiko. Esaki lástima no 
a bini dilanti na su fayesi- 
mentu 
resientemente. 


Djaweps a hiba Gebby na 
su último lugá di sosiegu. 
BONERIANO ke tòg ilu- 
miná su bida musikal un 
tiki, ku a kuminsá for di 


tempu ku e tabata mucha, 
yu di Jose Salei i Hilda 
Newton. 
Gabriel J.C, Saleh (Geb- 
by) a nase dia 18 di yüli 
1946 na Boneiru i a muri 
dia 16 di yüli último, dos 
dia promé ku e lo a kumpli 
77 aña. E tabatin nòm- 
ber Gabriel su welo, kasá 
di Salma, libanesnan ku a 
yega Boneiru via Venezu- 
ela. 
Gebby a bai skol básiko 
i avansá na Boneiru. Den su 
karera laboral el a traha por 
ehèmpel na Phillips, situá 
den e edifisio di ‘E Wowo’. 
E tabatin bon konosementu 
di spesialmente aparatonan 
elektróniko, loke a hubga 
un ròl tambe den su bida 
artístiko. 
Gebby por a dominá 
diferente instrumènt musi- 
kal, pero piano i òrgel e 
tabata mas spesialisá aden. 
Parse ku el a heredá esaki 
di su mama Hilda, ku tam- 
be tabatin su kualidatnan 
musikal. 
Gebby tabata aktua na 
vários okashon, por ehèm- 


Siman pasá a hib’é su lugá di sosiegu 
Gebby Saleh tabata gran músiko 


Haar licht op aarde is gedoofd maar in de hemel is 
een nieuwe ster ontstaan. 


Moge zij daar voor altijd blijven schijnen 


Onze lieve moeder, zus en welkbekende kunstenares 


Renate Maria van der Bijl-Jeckle 


* 26-05-1942, Inglostadt-Duitsland 
10-07-2023, Kralendijk-Bonaire 


Maria Bennani 
Mischa van Koent 
Thomas en Maria van der Bijl 
Siglinde Ritten 
Samir Bennani 
Coralies Bennani Nosk 


Op dinsdag 25 juli van 13:00 tot 14:00 uur 
willen wij haar vrienden en kennissen de 
gelegenheid geven afscheid te nemen op de 
Consuelo Memorial aan de Kaya Maria C. 
Hellmund-Boom 11 - Kralendijk Bonaire, 
waarna zij zal worden bijgezet in het graf van 
haar echtgenoot Cornelis Laurentius Gerardus 
Maria van der Bijl te begraafplaats Nos Sosiegu. 


† 


pel tambe na Flamingo 
Beach Hotel, huntu ku por 
ehèmpel Quito Booi, Bòi 
Melaan, Ulu Winklaar. Den 
e konstelashon aki Gebby 
tabata toka kitara, otro in- 
strumènt ku e por a dominá. 
Tambe den su karera 
artístiko 
Gebby 
taba- 
tin su mes kuarteto yamá 
BONKUA 
(Bonaire 
Kuartèt). ku tabata hopi 


popular. 
Mas aleu por a konsiderá 
Gebby komo un dje pilánan 
fuerte di e banda ‘Happy 
Sound’, basta popular den 
añanan setenta. 
Durante su karera Geb- 
by a yega di produsí tambe 
un CD ku muzik di piano 
ku e mes tokante. Ariba 
riba e tabatin propio kom- 
posishon. 

KRALENDIJK- 
“Al- 
gun desendiente, pues un 
grupito ku ta di mala fe, ke 
a hasi komo si fuera e dos 
terenonan ta pertenesé na 
solamente tres yu di An- 
dreas de Palm”, Nilo Eme- 
renciana a bisa. E ta reak- 
shoná riba un artíkulo ku a 
sali den BONERIANO ku e 
título ‘Bataya Hurídiko’. 
Den 
e 
artíkulo 
ta 
deskribí un bataya hurídiko 
entre gobièrnu i desendien- 
tenan di kunuku propiedat. 
Pa lei no tin klaridat ken 
berdaderamente ta doño 
di e kunukunan aki ku ta 
forma un total di 400 mil 
meter kuadrá. Ta trata di 
terenonan 
ku 
huridika- 
mente ta konsiderá komo 
‘tera di niun hende’. Un di 
e kasonan aki ta trata di e 
tereno na Yatu Baku, 49200 
meter kuadrá i Washikemba 
274250 meter kuadrá regis- 
trá bou di Andres de Palm. 
Awor Emerenciana ta 
enfatisá ku e dos terenonan 
aki ta propiedat di su bi- 
sawelo Andreas de Palm. 
“Esun di 274.250 m2 ku ta 
e kunuku yama "Morokes" 
ku ta keda pariba di kunuku 
di Onnie i djis algu pabou 
di e fábrika di webu di Win 
Emerenciana. E otro tereno 
di 49.000 m2 ta keda nort di 
Yatu Baku un poko pariba 


Desendientenan di mala fe 


di prizòn JCIN, esei yama 
Kunuku Abow. Por mira e 
terenonan aki tambe riba e 
mapanan di Werbata. Tur 
dos ta tereno ‘eigendom’, 
esta propiedat di mi bi- 
sawelo Andreas de Palm”, 
el a splika. 
Andreas de Palma taba- 
ta tata di Ciriaco de Palm. 
Lina de Palm, yu di Ciriaco 
de Palm ta mama di Nilo 
Emerenciana. “Tantu mi 
mama Lina de Palm i Sjon 
Bubu Emerenciana a fayesé 
kaba, p’esei ami huntu ku 
mi otro rumannan tambe 
ta un di e desendiente ‘be- 
langhebbenden" di e dos 
terenonan di Andreas de 
Palm ei . Andreas de Palm 
ta mi bisawelo, i tabatin 
8 yu. Tur e 8 yunan aki a 
fayesé kaba.” 
Ta trata aki di e siguien- 
te personanan: Jan Luis 
de Palm, Senovio Jozef 
de Palm (Chefi), Ciria- 
co Companjero de Palm, 
Eduardus Lodovicus de 
Palm, Maria Bernadina de 
Palm, Carolus Martinus de 
Palm, Eugenia Gundisalva 
de Palm i Pedro Lucas de 
Palm. Pues den e kaso aki 
praktikamente tur desendi- 
ente i interesadonan ta ko- 
nosí. 


Froudulento 


Segun 
Emerenciana, 
e kaso di e dos terenonan 
aki a yega den Korte pa- 
sombra un par di e desen- 
dientenan di Pedro Lucas 
de Palm pues e último yu 
di Andreas de Palm, a hasi 
komo si fuera e dos tereno 
nan ta di tres yu di Andreas 
de Palm so nan ta, i a bai 
pidi Hues via un abogado 
pa logra esei. 
“Promé e "grupito di 
mala fe ei", a logra, ku òf 
sin ayudo di e instansia 
ofisial di Senso, pa na 23 
di desèmber 2020 haña un 
komposishon familiar ku 3 
di e 8 yunan so aden òf ari- 


ba. Kaminda ku den e buki 
di famia òf troubuk ta 8 yu 
tin. Hmm, straño no? Anto 
e yunan ku a aparesé riba 
e komposishon familiar ei 
ta e yunan Maria de Palm 
, Eugenia de Palm i Pedro 
de Palm. Pues ta manera a 
selektá e yunan pa pone den 
e komposishon familiar ei 
di 23 di desèmber 2020”, 
Emerenciana ta kuestioná. 
“Riba fecha 8 di novèm- 
ber 2022, demas desen- 
dientenan, ku si ke un 
repartishon honesto i ku a 
sinti nos pasá òf ku ke kita 
e tereno for di nos inhustu 
via Korte a kuminsá bai ku 
e troubuk di Andreas de 
Palm ku e 8 yunan aden pa 
Senso pa laga traha e kom- 
posishon pa nos. I esei sí a 
bini korektamente ku 8 yu 
aden menshoná. Rara rara. 
Tin algu straño ei. Nos ku 
ta di buena fe si ta haña e 
komposishon familiar ku 8 
yu menshoná i e otro grupo 
a hañ’e ku 3 yu selektá!” 
Despues di e yamada 
di Korte den medionan di 
publisidat, nos komo de- 
sendientenan ku ta para pa 
un repartishon honesto bou 
di e 8 yunan i nan desen- 
dientenan a protestá asina 
ku e oportunidat a presentá 
na Hues i a mustra ku nos 
tambe ta interesadonan. I 
ta p’esei dia ku e "grupito 
di mala fe" via Hues a pidi 


pa si tin mas desendiente i 
interesadonan pa na bini di- 
lanti, nos tur a aparesé. Ta 
esei ta e motibu ku e kaso di 
e tereno di Andreas de Palm 
aki ta dilanti di Hues. Dor 
ku e akshon di e "grupito di 
mala fe" ei ku kier a tuma e 
tereno hasi di nan so i hus- 
tamente. I no pasombra e 
doño nan ta deskonosí. 
Un pregunta ta keda 
molestiá Nilo Emerenci- 
ana. “Kon por ta posibel 
ku dos diferente miembro 
di famia di Andreas de 
Palm, ta pidi na un instan- 
sia ofisial di gobièrnu, esta 
na Senso (Bevolking) un 
komposishon familiar di 
Andreas de Palm, i unu ta 
risibié ku 3 yu aden i e otro 
ku 8 yu aden. Kon por ta 
posibel.!!?? E kos ei ta hole 
algu straño, algu posible- 
mente froudulento. I esun 
ku a firma e promé kom- 
posishon familiar ku 3 yu 
so ariba a kumpra un pida 
tereno djis pega ku e tereno 
di Morokes mientrastantu.” 
“Bon mirá e asuntu aki 
ta rekirí un investigashon 
di kon por ta ku ta saka 
dos diferente komposis- 
hon familiar, anto esun ku 
tin ménos yu ku ta mané a 
selektá e yunan. Mi tin ku 
bisa si, ku e último kom- 
posishon familiar trahá di 
Andreas de Palm ku 8 yu 
ta esun korekto, esun di 23 
di desèmber 2022 fechá pa 
e hefe aktual I esei ta esun 
ku e Hues a sigui usa den 
su "tussen vonnis i beschik- 
king" tambe. 
Pero ku Hues kier pa 
duna OLB e tereno nan mi 
ta haña ku e Hues ta mané 
buskando e kaminda ku 
ménos resistensia. I esei no 
por, no ta bon. Den kaso di 
tereno di Andreas de Palm 
aki, praktikamente tur de- 
sendiente i interesadonan ta 
konosí. 
Ami sigur kier mi parti 
di Morokes pa mi bai hasi 
mi agrikultura ariba i kria 
mi bestianan. I tambe traha 
un kasita di kunuku ariba.” 


Nilo Emerenciana 


KRALENDIJK/CHI- 
CAGO – Ta sospechá un 
hòmber i un muhé for di 
un bario pafó di e estado 
Merikano Chicago, di a 
bati nan nietu di sinku aña 
mata. E pareha lo a bati e 
mucha muhé ku un faha, 
pasobra e ta pupu den su 
karson. 
E detayenan horibel di e 
morto di e mucha a sali na 
kla dia 14 di yüli. E denun- 
siante di e estado Illionois 
a bini ku esaki dilanti. 
Ya pa dos luna largu e 
welo i wela tabata maltratá 
e mucha. E mucha taba- 
tin sla rònt su kurpa, ku 
segun e denunsiante, nor- 
malmente solamente bo ta 


mira serka víktimanan di 
aksidente di outo. 
A detené e welo i wela 
di e mucha di 62 i 57 aña i 
akusá nan di morto. Segui- 
damente e welo di e mu- 
cha, segun e denunsiante, 
a yama e number di emer- 
gensia i bisa: “Mi a bati mi 
nietu i awor e no ta reak- 
shoná mas.” Dunadónan 
di yudansa a bin topa ku 
e mucha sunú riba un sofa 
momentu ku nan a yega. 
Durante interogashon di 
Polis, e wela lo a bisa ku 
e mucha hopi biá tabata 
pupu den su karson. E últi- 
mo biá ku esaki a sosodé, e 
welo a atvertí e mucha ku 
e próksimo biá e lo haña 


sla di faha. 
Djabièrnè 
mèrdia 
e 
welo a hasi loke el a at- 
vertí. E mucha atrobe e 
pupu den su karson i dor di 
esei el a haña sla ku faha 
di su welo. E lo mester a 
dal e mucha 10 te 12 biá, 
e último biá e mucha no 
a reakshoná mas. Durante 
outopsia a resultá ku e mu- 
cha tabata tapá di ariba te 
pia ku plèki blou, herida i 
sikatris bieu i nobo. 


Pasobra e ta pupu den su karson 
Welo i wela ta bati mucha ku faha mata 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


REFLEKSHON DI SIMAN 
BO TA RABIÁ KU DIOS? 


“Te ki tempu, O SEÑOR, lo mi sklama pa yudansa, i Abo 
no ta tende? Mi ta sklama na Bo: "Violensia!" Tòg Bo no ta 
salba.” Habakuk 1:2 (BS) 
Hende a hasi bo doló, gaña bo, gaña riba bo òf desapuntá 
bo. I awor bo ta rabiá ku Dios? Bo ta pensa: “Dios ta stima 
mi tòg? Dikon E no a intervení na mi fabor ora mas mi taba- 
tin mester di DjE. Kon mi por bolbe konfia den Dios?” 
Ta OK pa hasi Dios pregunta. Awe, Habakuk ta hasiendo 
Dios pregunta. Maske e tabata un profeta ku ta stima Dios, 
e tabata sinti ku Dios no tabata ‘care’. E tabata honesto ku 
su sentimentunan, ma e no a kulpa Dios ni distansiá for di 
Dios. Al kontrario el a pega mas na Dios. Habakuk 3:18-19a 
ta bisa: “tòg lo mi alegrá den SEÑOR, lo mi regosihá den e 
Dios di mi salbashon. Señor DIOS ta mi fortalesa...” 
Tin diferensia grandi entre: hasi Dios pregunta i ekspresá 
nos doló, òf rabia bira rebelde kontra Dios. Esun promé ta 
OK ma rabiá ku Dios no ta OK. Loke bo a pasa den, no 
tabata un atake di Dios kontra bo. Dios no ke hasi bo daño. 
Ta resultado di maldat i piká ku tin den mundu i den hende. 
Tambe e por ta un manera ku Dios ta hala bo mas serka djE. 
Rabia ta un reakshon bálido kontra doló i desapunto, ma si 
laga e rabia kohe rais den bo kurason, e ta guia na amar- 
gura i ta kome bo di paden. 
Hesus sa presis kiko bo ta sinti, dos amigu i disipel a 
traishon’é i a neng’e. Pues E ta presente i kla pa yuda bo 
haña alivio i solushon. 
Bo ta rabia ku Dios? PidiÉ pordon! E ta kla pa yuda bo. 
Miralda Paula-Frans 


Produkshon PGM 


12.00 Aktualidat: 
Al Catalfumo & Michael Obersi 
13.00 Aki Boneiru: 
Ruta Wayaka 2020 
14.30 Herensia: 
Urbano (Spòti) St Jago i 
Wilson van Arneman 
15.30 BAPA: 
Mac Alberto 


16.00 Programa: 
Apel di Oro Episodio 8 
17.00 Dokumental: 
Caminda Tin Bida Tin Awa 
18.00 Herensia: 
Minguelina Arcangel (Linchi) Martinus 
19.30 Puerto Latino: 
Luis Zárraga 


20.00 Herensia Korsou: Raymond Phillip Römer 
21.00 Aki Boneiru: 
160 aña Abolishon di Sklabitut 
na Boneiru 
23.00 BAPA: 
Sherman Kook 


Djadumingu 23 yüli 2023 


KRALENDIJK 
– 
Djabièrnè atardi 21 di yüli 
a entregá e promé ekipahe 
riba e faha di ekipahe nobo 
i mas grandi di Aeropuerto 
Flamingo. 
Den oranan di mainta 
pasaheronan di buelo 677 
680 prosedente di Kòrsou, 
komo e proménan, por a 
rekohé nan ekipahe for di 
riba e faha. 
E faha di ekipahe nobo 
i mas grandi den e sala di 
yegada ta brinda mas es- 
pasio na pasahero- i kom- 
panianan di despacho, di 
manera ku e proseso ora di 
yegada por kan mas rápido 


i agradabel pa tur hende. 
Durante ku tabata a instalá 
e faha, a ekspandé tambe 
e sala di yegada na mes 
momentu, di manera ku 
e kapasidat di yegada pa 
buelonan mas grandi i na 
momentunan ku e uso ta 
intensivo, ta drecha. 
E renobashon a kana 
eksaktamente 
manera 
planiá, di manera ku por a 
tuma e faha na tempu den 
uso i e situashon temporal 
a dura mas kòrtiku posibel. 
E fasilidatnan di ekipahe 
temporal a funshoná bon, 
di manera ku durante di e 
trabounan a logra ehekutá 


e proseso di ekipahe di tur 
buelo adekuadamente. 
“Nos ta gradisí pasa- 
hero- i partidonan na aero- 
puerto pa nan komprenshon 
durante e konstrukshon, 
i mi ta hopi kontentu ku 
pasaheronan por hasi uso di 
e faha nobo i di e sala eks- 
pandé. Nos tim i e suminis- 
tradónan a hasi un tremen- 
do trabou. 
Di e forma aki nos ta 
brinda pasaheronan mas 
servisio na momentu ku 
nan yega na Aeropuerto 
Flamingo,” segun direktor 
di aeropuero, Maarten van 
der Scheer. 


A tuma faha di ekipahe nobo di 
Aeropuerto Flamingo den uso 


Jefferson Rosalia regularmente ta para traha ‘chur- 
ros’ den su stènt dilanti Van den Tweel Supermarket. 
E ta hinka tambe su yu i nietunan den e negoshi aki. 
Fotógrafo di BONERIANO a inmortalisá nan. 


Jefferson ku su stènt 
di ‘churros’ 

Lansamentu Bonaire Film Association 


K R A L E N D I J K - 
-Djabièrnè 21 di yüli ano- 
chi, a tuma lugá pa promé 
biaha na Boneiru, lansam- 
entu ofisial di Bonaire Film 
Association. Esnan ku ta na 
kabes di e asosashon ta Da- 
vid Martinus komo tesore- 
ro, Erick Alvarez sekretario 
i Raynel Cecilia presidente. 
Erick Alavarez a bisa ku 
nan vishon ta ku e sektor 
sinematográfiko na Bonei- 
ru por krese di un manera 
balansá, organisá i garan- 
tisá e desaroyo di e gremio 
oudiovisual na Boneiru. 


Mishon 
“Nos mishon ta pa stim- 
ulá i promové e industria di 
sine na Boneiru i por duna 
e hèrmènt nesesario na nos 
kreadornan lokal. Sine ta 
e ekspreshonnan artístiko 
ku tin mas alkanse riba 


mundu desde su kreashon, 
tin komo meta entretené, 
eduká e inspirá oudiensia 
rònt mundu. 


Sine ta agrupá tipo di 
arte: aktuashon, potrèt, dis- 
eño, kanto, baile, pintura. 
Sine na Boneiru ta un nese- 
sidat. Komo un isla ku ta 
kresiendo rápido, nos mes- 
ter ku nos gremio i nos in- 
dustria por kana samsam ku 
e desaroyo ku nos ta ekspe- 
rensiando”, Alvarez a trese 
dilanti. 
“Nos mester kuminsá 
dal stapnan grandi komo 
sineasta na Boneiru, p’esei 
konta ku un organisashon i 
un struktura ta di hopi im- 
portansia pa esaki i por tin 
e desaroyo ku nos meresé. 
Boneiru den su historia, 
no a konta nunka ku un 
organisashon destiná pa 
desaroyo, 
kresementu 
i 
produkshon den e área sin- 
ematográfiko. Nos ta e pro- 
mé organisashon ku ta bai 
asumí e tarea i nos ke hasi 
esei pa nos sineastanan lo- 
kal kuminsá konta nos his- 
toria, promé ku otro hende 
hasié pa nos.” 


Fuente 
Mas aleu Alvarez a asen- 
tuá ku pelíkula por fungi 
komo un fuente di entreten- 
imentu sosial i promoshon 
kultural den un komunidat. 
Esei ta un di e motibunan 
pa kua Bonaire Film 
Asosiation, ta bai pro- 
grama un seri di aktividat- 
nan pa fortalesé e industria 
ku ta den kresementu. 
Alvarez: “Pa nos ta 


importante ku nos miem- 
bronan por tin akseso na e 
diferente aktividatnan di 
formashon den e área sin- 
ematográfiko, pa hisa su 
konosementu i asina por 


duna un produkto di kalidat 
haltu. 
Nos komo organisashon 
den nos plannan a korto 
plaso, ta bai organisá 3 
tayer pa e miembronan.” 


Cabrera Construction B.V. 


ta buska 
- 1 timmerman 
- 3 metselaar 


Mas inf tel # 785-7299 


“E la parti, e la duna na pobernan, su hustisia ta permanesé 
pa semper; su kachu lo wòrdu halsá ku onor.” Salmo 112:9 


Apòstel Pedro a bisa Hesus: “Señor, si bo yamami, mi ta 
kana riba awa i bin serka Bo”. 
Pedro tabata un apòstel yen di kurashi. I el a hasié tambe 
el a reakshoná den fe. 
Kòrda riba e historia ora ku e hudiunan mester a krusa 
Hordan promé ku nan por a drenta e tera primintí. Nan 
mester pone promé un stap den awa, promé ku e awa 
por a parti na dos. Nan mester a dal e promé stap den fe 
i konfia ku Dios lo a hasi loke E la bisa ku lo E hasi. 
Nan a stap den e awa i..... e awa a hala bai na un banda. 
Bo por imaginá bo e kos ei?! 
Ta esei ke men obra segun Fe. 
Esaki ke men ku konfia ku Dios su bèrdat no ke men “bula 
den profundidat bashí”. 
E ke men ku bo por konfia den e realidat ku Dios di bèrdat 
ta stima bo. Anto ku Dios ke lo mihó pa bo i ku E lo no 
laga bo pa bo kuenta, E lo no lagabo na kaya. 
E ta mustra bo ku e ta un Dios fiel. Ki grandi nos Dios ta. 
Rumannan....laga e mensahe di e siman aki yena bo 
kurason ku konfiansa den Dios. Mas ainda den e tempunan 
aki. 


Mi ta deseá tur un siman bunita i felis. 24 yüli 2023 


PENSAMENTU DI SIMAN 


J.S.C. Construction B.V. 


ta buska 
- metselaar i tegelzetter 


-mester por pega bloki i tegel 


Mas inf tel # 700-2023 

KATAN DOBLA 
SIN KIBRA! 


KI DEZÒRDU 


Katan a yega kas despues di un dia hopi pisá di labor. Mi a drenta 
kurá di kas ku mi ta tende un alma ta grita pa bin yud’é. M’a drenta 
kas di mi yu bai wak kiko ta pasando. 
“O pober!” Mi a pensa den mi so. Dios sa for di ki momento nan a 
sera e pobersitu den baño bai laga! Manera m’a habri e porta nan 
di baño, e la kore sali manera alma malu keda kore rònt kas ta 
buska atenshon dje otro sortonan meskos kuné. 
“O sikiera poko awa nan no a dun’é?” 
Ata mi awor ta legumai tur kos. M’a pone tur kos un banda, pa 
mi keda kana wak unda e alemá a bai. “Ami no por!”............mi no 
por ta kana wak yu di hende anto su mama mes ta piriwait riba 
kaya! M’a bèl .......nada! Despues di algun ora un outo ta para den 
kurá......m’a mira e pober a sali na kereda bai enkontrá su mama. 
Mucha porfin ...... maske kon malu trata nan.......nan no ta nota tòg. 
Manera un saku di sas mal yená e a keda bula na pia di su mama 
pa mustra su agradesimentu ku e a bolbe kas. 
"Oooooo kon ta bai?" e a saludá mi ku un kara harí ku su “kuadru- 
pedo” su tras. 
Manera mi wowo a kai riba nan pantominaheit mi a kuminsá grita: 
"Mama kalakunaaaaaaaaaaaa asina bo ta bin trata mi nietu- 
nan? Hinsa nan benta den bòks sali bai kore kaya sin drai kara 
wak patras ku nan kome, baña, bebe, bisti kambia nan pèm- 
perssssssssssssss? Oranan asina aki e pober su sakunan ta tur 
feilá!" Mi a deshogá mi kurason. 
"Bo'n ta papieeeeeé bo'n ta papieeeeeé" e a drai respondé, sigur 
di su akto desplegá. Ta mas o ménos dos ora e por tin será eiden! 
Ta aworate m’a bini kas, sak’é lag’é kore hunga, dun’é kuminda, 
dun’é awa ......... kaba seré bèk, pa mi bai bini bèk!" 
Mi ta sinti ku ami, KATAN, a drenta e hanchi di enemistat. 
"Mi a yega di sera boso den kas bai lagaaaaaaaaaa sin hende pa 
wak boso?" M’a respondé wardando mi bòftá den kara. 
E a kue ámbos man pone na su seit, i segun e tabata papia su 
kabes tabata tambaliá meskos ku nos ánte pasadonan ku tabata 
kue balansa ku un bleki di awa riba nan kabes: "Tende ken ta pa- 
pia ayaaaaaaaaaaa!” Ta danki Dios pa nos Tanchinan, ku nos ta 
na bida ainda. Sino oranan asina aki nos tur tres ruman lo tabata 


morto di hamber, derá masha ten! Te ku bichi no a sobra nada mas 
pa kome, na nos saku di wesu !" 
" Malagradisí " Mi a interumpié. 
Djei e la bòltu kòmbersashon: "Mi ta bai sali un ratu bai wak sine!" 
"Mi tambe ta bai bo tras!” Mi’n pèrdè pa gana pa respondé ku firm- 
esa. 
E la hinsa kara wak e holoshi den mi kamber kologá ku tabata 
mas o ménos binti minüt pasá di nuebe di anochi. I a traha su kara 
medio straño. 
"Awor aki tin kasi och’or ta bai bati.............na mayoria kas di hen- 
de grandi ya kaba nan a baña boso pa atardi, kambia boso pèm- 
pers, duna boso pan ku te kayente, limpia boso boka kita wiriwiri 
i hinka boso den kama! Ta dikon mi mama dushi so ta buska kaya 
pa bai? Lanta......... lanta pa mi stòf e kama ei pa bo!" 
M’a djis keda wak e. 
"Òf mi paga e lus numa?" E a puntra na un forma sarkástiko 
M’a opta sigui keda ketu. E a sali suai su man paga e lus di mi 
kamber laga mi den sukú. 
“Bin pega kabes di bo mama bèk!” M’a grit’é. 
Bou di harimentu e a bolbe drenta e kamber i pega lus. 
"Mama aki si! Si mama bai, mama no ta bai gusta e ambiente ni e 
pelíkula. Anto ami no por kana presentá ku mi ouche tampoko den 
e damanan pichon ei......nan lo puntra mi: "ta ki dezòrdu?" 
Mi a kue mi remot di televishon peg’é , kue su bleki cheps poné 
bou di mi brasa, akomodá mi den su kama. 
"Awèl djadumingu mainta ora bo bin fia outo pa bai trabou.......mi 
tambe lo kontestá "ta ki dezòrdu! 
Despues di un binti minüt asina e a bolbe den su kamber: " Mama 
no ta bai?" 
"No dushi... bai wak bo kapítulo unu di: Ta ki dezòrdu numa. I mi ta 
garantisá bo ku djadumingu aki, ami KATAN lo perkurá pa kapítulo 
dos dje mesun pelíkula keda ekstrená : ''Ta dezòrdu mes tin aki 
den, Parti 2! For di awor bo ta keda kòrdialmente invitá! 
No a dura mashá ku m’a skuch’é ta bèl su amiganan zundra nan 
wak pa kon ku nan re re nan asuntu, nan kumpra un karchi pelíku- 
la mas, pasobra su mama tambe ta bini bin wak sine ku nan! 


KRALENDIJK – “Mi 
a lanta for di mucha chikitu 
i tende ku tabatin un barku 
ku tabata nabegá entre Bo- 
neiru i Kòrsou i el a pèrdè. 
Momentu mi a bira hóben, 
mi a sigui tende e storia aki 
aya i por komprondé ku 
e barku su nòmber tabata 
Isidel I. Bòi Antoin a skirbi 


buki di e barku i storianan 
rondó di dje. El a sali for di 
Kòrsou pa nabegá bin Bo- 
neiru i te dia di awe no a 
tende nada mas di e barku 
i e hendenan ku tabata riba 
dje.” 
Esaki un persona a konta 
un reportero di BONERIA- 
NO. E deseo di e persona ta 


pa pone algu na un di e waf- 
nan, loke ta laga mira algu 
di e barku pèrdí. 
El a sigui bisa: “Kisas un 
potrèt i un storia kòrtiku ku 
ta referí na tal direkshon, 
ku ta duna mas detaye di 
e barku i e hendenan ku a 
pèrdè. Sigur lo ta bunita pa 
su doño, un sitio pa keda 


kòrda spesialmente tur aña 
riba esnan ku a disparsé ku 
e barku. Ta trata di un barku 
ku a hunga un ròl hopi im- 
portante pa komunidat di 
Boneiru e tempu aya. 
E aña aki ta 45 aña di 
desaparishon di Isidel I. Mi 
ta spera esaki bira un reali- 
dat pa no solamente kada 


aña rekordá momentu ku 
e barku a desaparesé, pero 
tur dia un famia por mira i 
kòrda riba esnan ku no tei 
mas ku tabata riba e barku.” 
Esaki ta loke e persona 
a konta i ta pidi atenshon, 
esnan konserní por pensa 
algu pa esaki. 


Un idea konmemorativo pa Isidel 

Nooyen 
Den e seri aki, aparte 
di usa referensia di e wèp- 
sait bonairefamily.com, nos 
ta trata tambe na publiká 
artíkulonan ku a yega di 
sali publiká di algun famia 
boneriano. Arkitekto di e 
wèpsait aki durante su in- 
vestigashonnan 
a 
skirbi 
tambe artíkulo di famia 
Janga, Pourier i (Felixiana) 
Emerenciana. Hans Bicker 
a skirbi di famia Domacas- 
sé, Bòi Antoin di famia Hell- 
mund i algun famia di Nort di 
Saliña i Antriol. 
Loke no por keda afó ta e 
resultado di investigashon- 
nan ku pastor Nooyen a 
hasi, loke a sali publiká den 
su buki ‘Isla di Papa Cornes’. 
Por tin diferensia di opinion 
tokante sierto punton den e 
artíkulonan di Nooyen, ku 
mas tantu a studia archivo 
di Iglesia Katóliko, manera 
bukinan di boutismo i ma- 
trimonio. Asina el a skirbi 
tambe di famia De Jongh, 
un famia hopi konosí na Bo- 
neiru. 
Nicolaas Erasmus de 
Jongh 
Un parti grandi di e po- 


(26) 


Ta importante i interesante pa sa di unda nos a bini. Ken tabata nos antepasadonan? Den un seri di artíkulo 
BONERIANO ta iluminá orígen di famianan boneriano, basá riba un estudio hasí pa drs. John Schermer 
durante e periodo di 1993 te 2006. Despues el a pone resultado di su investigashon riba e wèpsait www. 
bonairefamily.com. 


blashon boneriano ta eksistí 
di e famianan di orígen 
oropeo. Algun di e famianan 
aki a establesé na Nort di 
Saliña. Entre otro Evertsz, 
Semeleer, Thielman i Muller. 
Tabata e ámtenarnan di 
e tempu di West Indische 
Compagnie i gobièrnu kolo- 
nial despues di 1816. 
Den tempu mas resien tin 
algun polis hulandes a laga 
nan fam atras den e bario 
Rincon. Famianan Stricks, 
Rufenberg, van Houten, van 
der Lee, Vis in Groenenberg. 
Ainda tin Stricks i Groenen- 
berg den Rincon, miéntras 
ku Vis tambe ta representá 
na Boneiru, anke no mas 
den Rincon. 
E famianan oropeo mas 
bieu di Boneiru sinembargo 
ta Boekhoudt, Ranus, Dam- 
mers, De Jongh i algun otro. 
Hopi bes por nota sierto 
relashon entre e famianan 
hulandes òf oropeo aki. Na 
Nort di Saliña por ehèmpel 
bo tabata haña hopi relashon 
entre e famianan Semeleer i 
Evertsz, den sentido ku nan 
tabata kasa hopi ku otro. Na 
Playa por a nota semper un 
relashon di matrimonio en- 


tre e famianan Dammers, 
Craane i De Jongh. For di 
prinsipio e tres famianan aki 
tabata hopi pegá ku otro. 
Meskos tambe e famian- 
an Hart, Booi i Boekhoudt sa 
meskla ku otro. Christiaan 
Gerard Dammers tabata ko- 
mandùr di Boneiru na 1780 
pa 1795. Un yu hòmber di e 
komandùr aki tabata kasá ku 
un Craane i un otro atrobe 
ku un yu di De Haseth. Tam- 
be e tabatin un yu hòmber 
kasá ku un Semeleer. 
Tur e famianan aki taba- 
ta di e promé mitar di siglo 
19. Anke ku por nota ku na 
Boneiru e nòmber Nicolaas 
Erasmus De Jongh tabata 
mashá konosí i hopi men- 
shoná i ripití tambe – tabatin 
por lo ménos sinku persona 
den siglo 19 ku tabata yama 
Nicolaas Erasmus De Jongh 
– tòg ta Frans De Jongh ta- 
bata e promé De Jongh na 
Boneiru. 
Frans de Jongh tabata 
Kapitan di Indjan na aña 
1780 i ainda na aña 1783. 
Despues el a bolbe Kòrsou 
na edat di 73 aña. Aya e ta- 
bata indiká komo un ‘ruyter’, 
polis òf militar riba kabai. Na 


Boneiru famia De Jongh a 
siña konosé famia Dammers 
tambe, e famia di komandùr. 
Konsekuensia tabata ku dos 
nietu di Frans de Jongh a 
kasa ku dos yu di Komandùr 
Dammers i nan a keda Bo- 
neiru. 
Gijsbert de Jongh 
De Jongh ta un di e pro- 
mé famianan riba e islanan 
aki i por topa ku nòmber di 
Gijsbert de Jongh riba un lis- 
ta di famianan di aña 1702. 
Na aña 1709 Gijsbert de 
Jongh su nòmber ta skirbí 
riba un lista di famianan ku 
mester a paga belasting na 
Kòrsou i ei ta notá tambe 
ku e tabatin 4 yu, dos riba 
diesdos aña i dos entre seis 
i diesdos aña. 
Si Frans de Jongh tam- 
be tabata un yu di Gijsbert, 
anto ainda e no tabata riba e 
lista di famia, pasobra Frans 
a nase na 1710 òf na fin di 
1709. E esposa di Gijsbert 
de Jongh tabata Wilhelmina 
Pietersz i un yu di Maria de 
Jongh a kasa ku Nicolaas 
Croes, ku despues a bira un 
famia konosí na Aruba. 
Otro yu a kasa ku Corne- 
lis Evertsz, un ‘ruyter’ den 
servisio di gobièrnu òf West 
Indische Compagnie. Abra- 
ham Evertsz, yu di Hendrik 
i ruman di Cornelis Evertsz, 
tabata vise-komandùr di Bo- 
neiru na aña 1769 i un si- 
erto Nicolaas Evertsz, otro 
sobrinu di Cornelis Evertsz, 
tabata Kapitan di Indjan na 
Boneiru na aña 1771. Kapi- 
tan di Indjan (Kapitein van 
de Indianen) tabata prák- 
tikamente e man drechi di 
komandùr. 
Na 1741 por lesa den 
buki di boutismo di Santa 
Anna na Kòrsou ku un sierto 
Petrus, yu di Andres Craane 
i Catharina de Jongh a ba- 
tisá. Johannes de Jongh i 
Cornelia de Jongh tabata su 
padrinu i madrina. 


Craane 
Jacob Craan tabata e 
promé Craane na Kòrsou. 
P’esei 
probablemente 
e 
nòmber Craane sea Andres 
Craan òf Andres Grand, un 
nòmber franses. Frans de 
Jongh tabata tata di Nico- 
laas Erasmus de Jongh, 
esun ku a establesé na Bo- 
neiru na 1795, despues di 
un bida largu di nabegante 
i doño di barku ku tabata 
transportá karta entre e is- 
lanan aki. Anto e ora ei e 
esposa di Frans de Jongh 
mester tabata Anna Catha- 
lina Erasmus, yu di Nicolaas 
Erasmus. 
Nicolaas Erasmus tabata 
un di e kontemporáneonan 
di Gijsbert de Jongh. Gijs- 
bert de Jongh tabata kasá 
ku Wilhelmina Pietersz. Nan 
yunan a nase den e peri- 
odo di 1700 pa 1710. Nan 
nòmber i nan kasá tabata 
Maria de Jongh (x Nicolaas 
Croes), Anna Christina de 
Jongh (x Cornelis Evertsz), 
Anna Catharina de Jongh (x 
Andres Grand), Johannes 
de Jongh (x Cornelia de 
Jongh), Frans de Jongh (x 
Anna Catharina Erasmus). 
Dianan 
ku 
Frans 
de 
Jongh tabata Kapitan di In- 
djan na Boneiru, e tabata un 
hende grandi kaba, pero tòg 
por aseptá ku e tabata na 
Boneiru huntu ku su famia 
i no e so. Di e manera aki 
nos ta suponé ku Nicolaas 
de Jongh, yu di Frans, ku 
tabatin famia kaba, tambe 
a sera konosí ku Boneiru i 
famia Dammers. 
Ademas, na 1833 a muri 
na Boneiru un sierto Johan- 
na de Jongh, nasé na aña 
1744 na Kòrsou i viuda di 
Adriaan Wouters. Probable- 
mente Johanna ta un otro yu 
di Frans de Jongh. 
E yunan di Frans de 
Jongh, kasá ku Anna Catha- 
rina Erasmus, tabata: 
- Nicolaas Erasmus de 
Jongh (x Anna Boom Fran- 
ken) 
- Johanna de Jongh (x 
Adriaan Wouters). 
Nicolaas 
Erasmus 
de 
Jongh, kasá ku Anna Boom 
Franken, tabatin komo yu: 
- 1770 Nicolaas Erasmus 
de Jongh (x Barbolina Elisa- 
beth Dammers; 
- 1772 Anna Catharina 
de Jongh (x Pieter Muller 
Dammers) 
- 1774 Barbara de Jongh 
- 
1776 
Gertruida 
de 
Jongh (x George Boom) 
- 1778 Francois Marti- 
nus de Jongh (x Regina de 
Greef) 
Famianan de Jongh i Craane tabatin hopi relashon ku laman – nabegashon. 

Akshon limpiesa Tera Kòrá 


KRALENDIJK- 
Tur 
kos ta mustra ku diputado 
Hennyson Thielman no ta 
papia so pero e ta hasi tam- 
be. Djasabra 22 di yüli den 
oranan tempran di mainta 
por a mira diputado Thiel- 
man komo miembro di e 
tim proaktivo den bario 
Tera Kòrá. Selibon a guia e 
aktividat aki. 
Ya a splika amplio ku 
lo kuminsá ku diferente ak- 
shon di limpiesa di Bonei- 
ru. A kuminsá ku Tera Kòrá 
komo promé bario, miran- 
do ku den luna di ougùstùs 
e bario lo selebrá su dia. A 
pone bakinan di shushi den 
e bario i a limpia e sitio bou 
di pal’i tamarein. Esaki ta 
e sitio di selebrashon. E 
potrètnan ta ilustrá e ak- 
shon di limpiesa. 

Trahadónan di Cargill ta eksplorá Lagun-Washikemba 


KRALENDIJK – Djas- 
abra mainta un grupo di 25 
empleado di Cargill, kom- 
pania ku ta eksplotá salu 
na parti sùit di Boneiru, a 
hasi un kaminata edukativo 
bou di guia di Bòi Antoin 
di FuHiKuBo. Nan a siña 
konosé e área entre Lagun 
i Washikemba. Ta trata di e 
personal di departamentu di 
mantenshon di e kompania 
di salu. 
Na Lagun e partisipan- 
tenan por a tende historia di 
e bahia aki, ki ròl el a hunga 
den pasado, entre otro pa 
peska, spesialmente turtu- 
ga. Tambe komo un sitio na 


unda hendenan tabata bai 
mainta tempran pa piki kos 
di uso ku durante anochi a 
subi kosta. 
Ei mes tambe Antoin a 
ekspresá preokupashon pa 
e echo ku e palunan di man- 
gel ta disparsiendo na e si- 
tio, anke por ripará akshon- 
nan pa planta mata nobo. 
Komo ku ta trata di un 
grupo di trahadó di Cargill, 
a probechá splika nan kon 
industria di salu a desaroyá 
na Boneiru, desde ku hu- 
landesnan a yega aki. Tam- 
be kon den añanan sesenta 
e kompania ISCO (Interna- 
tional Salt Company) a ku- 


minsá drecha e saliñanan i a 
eksplotá esakinan despues 
komo AISCO (Antilles In- 
ternational Salt Company) 
huntu ku gobièrnu di Antia 
Hulandes. Awendia Cargill. 
Riba e ruta aki tin kos- 
nan interesante. Manera un 
bunita supladó, kueba, sitio 
na unda susesonan a tuma 
lugá, manera noufragio di 
Sterke Yerke i di un yate di 
famia Tangvald. 
E ekskurshon a finalisá 
na kunuku Punta Blanku, 
na unda doño Win Emeren- 
ciana a duna splikashon to- 
kante aktividatnan di agri- 
kultura i krio di bestia. 

FWNB a premia hóbennan ku a destaká 


K R A L E N D I J K — 
Djabièrnè 21 di yüli Fun- 
dashon Wega di Number 
Boneiru(FWNB), a premia 
e hóbennan ku resiente- 
mente a destaká den ekste- 
rior. Ta trata di e muchanan 
di U8 ku a destaká na Pinto 
Coach Pitch International 
Baseball Classic i esnan di 
Special Olympics, ku a par- 
tisipá na World Games Ber- 
lin 2023. 
FWNB a organisá e en- 
kuentro pa duna rekonose- 
mentu i muestra di apresio 
pa e logronan hasí, pa es- 
nan menshoná, ku a de- 


staká den eksterior. 
Direktor di FWNB Anne 
Marie Merceraa bisa ku 
FWNB ta masha kontentu 
ku e logro di Special Olym- 
pics aya na Berlin. Boneiru 
a demostrá ku e tin talento 
fuerte. “Boso a bin ku pre- 
mio grandi. E bon resultado 
ta, pasobra boso ta trein 
bon i p’esei tin bon resul- 
tado. Pabien ku e logro i 
sigui trein pa aki 4 aña, 
boso bolbe ku mas premio 
pa Boneiru. Danki tambe 
na e coachnan, un tremendo 
trabou i dedikashon, tempu 
na e atletanan.” 


“Esnan di Pony League 
Baisbol, mi ta orguyoso di 
boso. Boso a duna tur ku 
tin i bai ku e premio di 2 
lugá. Coachnan a hasi bon 
esfuerso, loke a duna bon 
resultado. Nos ta un organ- 
isashon ku ta sostené i kon- 
tribuí na e hóbennan. E ak- 
tividat aki ta pa stimulá mas 
hóben pa práktika deporte.” 
Presidente di FWNB 
loduvico Nicolaas tambe e 
asentuá e logro grandi pa 
e isla. “Danki pa e coach- 
nan pa e logronan. Boso a 
demostrá ku e seriedat ta 
duna bon resultado. Boso 


tur a demostrá ku Boneiru 
por duna bon bataya afó na 
paisnan grandi.” 
Diputado James Kroon: 
“Mi ta kontentu ku e logro 
di e gruponan ku a saka 
kara di Boneiru resiente- 
mente den eksterior. Ter- 
rence de Jongh, direktor di 
INDEBON, tambe ta esnan 
ku a kontribuí pa éksito di e 
muchanan. Meskos FWNB 
ta kontribuí i danki na nan, 
pa e muchanan tin e opor- 
tunidat pa demostrá nan tal- 
ento.” 
Presidente di Wolfpack 
Anthony Ignacio tambe a 


dirigí palabra na e okashon. 
“Pa nos ta un honor pa reko- 
nosé e logro di e muchanan. 
Nos tin mas o ménos 3 aña 
aktivo i e ta bai den hopi 
bon direkshon. Danki pa 
FWNB ku a kere den nos 
organisashon.” 
Terrence de Jongh, di- 
rektor INDEBON, a bisa: 
“Awe ta un dia spesial pa 
nos. Danki pa e logro i ban 
sigui trein pa kontinuashon 
ku mas éksito. Mas mucha 
ta hasi deporte, mas salú 
nos komunidat ta pa fu- 
turo.” Despues a tuma lugá 
entrega di apresio na esnan 

Kurso di sistema di Identifikashon i Registrashon 
K R A L E N D I J K - 
-Djabièrnè 21 di yüli, ta- 
batin apertura di un kurso 
spesialmente pa nos ku- 
nukeronan. Un di e prio- 
ridatnan di gobièrnu ta pa 
pèrkurá, pa por tin mas 
produkshon di nos propio 
kuminda na un manera du- 
radero riba nos isla. Esaki 
no ta bini di su mes. LVV 
mester ta e sentro di kono- 


sementu pa duna sosten na 
tur kunukero. Gobièrnu ta 
fasilitá e kunukero pa yud’é 
sigui profeshonalisá krio di 
bestia. Un di nos vishon ta 
pa garantisá e kalidat di e 
kuminda ku nos ta produsí 
i pa e motibu ei ta impor- 
tante pa: -Kuminsá ku iden- 
tifikashon i registrashon. 
Pa e kunukeronan por tin 
semper tur informashon di 


nan bestia i asina por yega 
na un mihó rasa sin krusa e 
mesun liña di sanger. 
Ku esaki ke yega na stòp 
na mata bestia ilegal i asina 
tambe hasi hòrtamentu di 
bestia mas difísil. Esaki ta 
loke diputado James Kroon 
a bisa na e komienso di e 
promé kurso. Riba potrèt 
esnan ku tabata siguiendo e 
kurso riba e dia. 

Pasobra nan ta ta bayendo di 
kuater piso. Asina bo ta yega 
shelu mas lihé. 


Dikon bo ke nan dera bo den 
santana di ‘Nos Consuelo’ 
Tonchi. 


DEN PASONAN DI BÒI 


Mas i mas mi ta real- 
isá awor ku mi so no por 
sigui mas ku tur loke mi ta 
hasiendo. Mester di hende 
pa yuda. Djaweps mi taba- 
tin un kombersashon hopi 
profundo ku un funshon- 
ario di RCN tokante mil i 
un kos, manera entre otro 
digitalisashon i pone nos 
archivo di FuHiKuBo na 
òrdu. Esaki ta sumamente 
nesesario. Nos tin hopi 
kos ku t’ei, dokumento, 
foto, grabashon, pero nan 
mester ta na òrdu i aksesi- 
bel. Sino ta tantu bal nan 
t’ei. Asesibilidat ta hopi im- 


portante. Komo usuario bo 
mester por yega i piki loke 
bo mester pa hasi investi- 
gashon. I esei no ta posibel. 


*** 
Biblioteka no ta problema. 
Ku yudansa di boluntario 
e bukinan awor ta visibel 
i asesibel. Emma Pratt a 
hasi e trabou aki ku yudan- 
sa balioso di algun bolun- 
tario. Pero pa loke ta trata 
dokumento ta un káos. Si 
no aktua awor tur kos lo 
bai pèrdí. Trabou di añanan 
pèrdí. Anto no por hasi e 
trabou aki solamente ku bo- 


luntario mas. Mester paga 
hende pa hasi e trabounan 
ku mester sosodé. Ami no 
tin energia i ánimo pa mi so 
hasié mas. 


*** 
Yen di hende pará pafó ta 
komentá kantidat di kos. 
“Bo no por stòp.” Pero es- 
nan ku realmente ke saka 
man i yuda ta masha tiki. 
Masha poko hende sa kiko 
mi ta pasa’den ku e kos ku 
a kuminsá komo un hòbi 
aki. 


*** 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


Pasando den fotonan di úl- 
timo tempu m’a ripará ku 
mi no a duna publisidat na 
un enkuentro importante ku 
mi tabatin na luna di mei úl- 
timo na Nicolaas Store na 
Aruba. Tienda fundá for di 
añanan trinta di siglo pasá 
pa Noni Nicolaas, kasá ku 
Petrovilia Semeleer. E úl- 
timo aki ta prima di mi tata. 
Mi tata semper tabata papia 
di Petrovilia. E tabata sem- 
per yegá na su famianan di 
Nort di Saliña. 
*** 


E bishita tabata riba invi- 
tashon di Magda i su ru- 
mannan, yunan di Yuchi, yu 
di Noni i Via. Nos sinta pa- 
tras den e edifisio pa kome. 
Magda, na nòmber di su 
rumannan, a duna mi un 
regalu hopi bunita, ku mi ta 
apresiá hopi. Asina tantu ku 
mi no ke us’é, sino warda 
solamente komo rekuerdo 
di hendenan, famia, ku mi 
ta konsiderá komo ‘shon di 
hende’, manera nan ta bisa 
na Aruba. 
*** 


14 
Djaluna 24 yüli 2023 


15 
Djaluna 24 yüli 2023 


ARUBA 
HULANDA 


Inspekshon di Labor ta investigá 
Trato inhustu di studiantenan indones 
DRENTHE – Studian- 
tenan Indones ku ta sigui 
un trayekto di trabou na 
Zorggroep Drenthe, ta keda 
tratá inhustu, ta traha dian- 
an largu, ta haña kasimente 
guia i tin miedu pa kon- 
sekuensianan sí nan keha. 
Esaki a sali na kla for di un 
investigashon RTV Dren- 
the, ku a papia ku un kan- 
tidat di studiante i èks tra- 
hadó. Inspekshon di Labor 
ta hasiendo investigashon 


den e kaso akí. 
Ta trata di studiantenan 
ku ya a kaba un edukashon 
di kuido riba nivel MBO òf 
HBO. Na Drenthe nan ta 
haña guia pa ‘Bachelor of 
Nursing International’, un 
título internashonal ku ta 
kuadra ku e edukashon di 
kuido HBO nivel 6. 
E empresa Yomema, ku 
ta trata na solushoná prob- 
lema di falta di personal, 
ta trese nan Hulanda. E 


trayekto di trabou ta keda 
ehekutá dor di e instituto di 
enseñansa Avans+. 


Notifikashon 
Dos studiante a bisa 
RTV Drenthe ku físika- 
mente i mentalmente nan 
ta kansá i dor di esei no 
por presta bon durante nan 
stazje. Nan a notifiká esaki 
tambe na e gerente, pero 
nada a sali afó. 
FNV Zorg en Welzijn, 
e inspekshon di labor i In- 
spekshon di Kuido di Salú 
i Hubentut, a haña notifi- 
kashon tokante e situashon 
di e studiantenan Indones, 
pero no di e studiantenan 
mes. Den e akuerdo di la- 
bor ku Zorggroep Drenthe 
tin ku nan ta haña un but 
di mil euro sí nan ekspresá 
nan mes negativo tokante e 
grupo di kuido. 
E but ta konta tambe sí 
nan no notifiká sierto asun- 
tunan privá, manera em- 
baraso òf biba huntu. FNV 
Zorg en Welzijn tokante es- 
aki ta bisa: “Un klóusula di 
but asina riba su mes no ta 
prohibí, pero esaki sí mes- 
ter ta relatá na trabou i aki 
nan esaki no ta e kaso.” 


Dianan largu 
Segun RTV Drenthe, 
e studiantenan hopi biá ta 
traha oranan sin sosiegu. 
Esaki ta enserá ku un stu- 


diante por ehèmpel ta traha 
di 7’or di mainta pa mitar di 
unu di mèrdia i riba mesun 
dia ta bolbe traha di mitar 
di sinku di atardi pa kuartu 
pa diesun di anochi. Esaki 
nan ta hasi tin biá simannan 
tras di otro, a sali na kla for 
di roster ku RTV Drenthe a 
mira. Trahadónan regular 
di Zorggroep Drenthe no ta 
drai e tipo di oranan akí. 
Tin biá e roster ta tambe 
kontra di lei laboral. Asina 
e studiantenan mester traha 
warda sin interupshon ku 
ta terminá te lat anochi i e 
siguiente mainta tempran 
mester bolbe traha. 
Banda di esei, pa tur stu- 
diante Indones ta konta ku 
nan mester trata tur wikènt. 
Den e CAO tin pará ku 
esaki no por ta mas biá ku 
22 biá pa aña. Trahadónan 
regular no ta trata wikènt. 


Haña reibeweis propio 
Studiantenan sin reibe- 


weis ku mester bai serka 
kliente riba baiskel, tin 
biá mester kore distansia 
largu. Asina tin biá e studi- 
antenan anochi lat mester 
kore di Assen pa Rolde riba 
baiskel, un distansia di 7 ki- 
lometer. 
Yomema a konsehá e 
studiantenan ta buska nan 
reibeweis urgente. Esaki 
nan mester hasi sí riba pro- 
pio kosto i propio tempu. E 
studiantenan sinembargo ta 
kore dos dia di stazje riba 
nan sitio di stazje i ta bai 
dos dia skol. Ke men, nan 
tin solamente un dia liber 
pa siman. 
Avans+, 
Yomema 
i 
Zorggroep Drenthe, no ta 
drenta den detaye tokante e 
sirkunstansianan di trabou 
malu i trato inhustu. Sí nan 
ta bisa ku nan ke tene nan 
mes na lei i regulashon i 
nan tin tambe konfiansa den 
resultado di e investigashon 
di Inspekshon di Trabou. 


Prueba nobo kontra sinku sospechoso 
Tèst ku DNA hopi biá kompará ku éksito 
HULANDA – E último 
dos añanan 50 posibel kul- 
pabel a bini den imágen 
dor di un tèst den kua e 
profilnan di DNA no tabata 
komparabel ku e banko di 
data. E instituto forénsiko 
Hulandes, NFI, ta haña e 
eksperimento e ora ei tam- 
be un éksito, desde awor 
ta pone e manera nobo di 
traha standart. 
NFI adelanto na e tèst, 
ya tabatin speransa grandi 
i esaki a resultá di ta asina, 


Sander Kneppers, manager 
di programa inovashon i 
teknologia di NFI, ta bisa. 
“Nos a pensa pa haña mas 
òf ménos 25 tèst ku ta 
kuadra pa aña i esaki ta 
tambe presis e resultado. 
A haña e pruebanan tin 
kasonan serio, manera ka- 
sonan kontra moral, inves- 
tigashon di kasonan di tiro- 
teo, delitonan di violensia i 
droga i sekuestro. 
Dor di e manera di 
traha nobo serka un profil 
di DNA malu, hopi biá ta 
haña unu ku ta kuadra. Ta 
outomatisá esakinan, na 
lugá di manual, ku e banko 
di data di profil di DNA 
komparabel. E profil di 
DNA malu ta por ehèmpel 
no ta kompleto, òf sushá 
ku DNA di otro persona. 


Hos di awa a originá dor di diferensia di temperatura 
HOEK 
VAN 
HOL- 
LAND 
– 
Mas 
hende 
djabièrnè mainta a mira un 
hos na Hoek van Holland. 
Banda di 11’or e hos a orig- 
iná riba laman na Maas- 
mond, Rijnmond ta skirbi. 
E fenómeno di naturalesa a 
originá dor di un diferensia 
di temperatura entre laman 
i aire. 
Un hos di awa ta bini 
dilanti mas biá, hòmber 
di wer Gerrit Hiemstra, ta 
bisa, pero hopi biá no den 
zomer. Bo ta mira nan hopi 
biá durante e último lunan- 
an di aña. E ora ei e laman 


ta mas kayente. 
E hos di awa ta originá 
momentu ku laman ta rela- 
tivamente kayente en bista 
di e aire friu. E aire riba la- 
man ta subi lihé i dor di esei 
ta originá un slùrf ku ta mi- 


shi ku e superfisie di laman 
i ta chupa e awa. 
Kontrario na un hos di 
bientu, un hos di awa no ta 
yega tera. Asina e mishi ku 
tera, e ta kai den otro, e me- 
dio regional ta skirbi. 


Plan pa sera lokalidat sirugia 
kurason di mucha por sigui 
UTRECHT – E plan 
di Minister di Kuido dem- 
ishonario Kuipers pa sen- 
tralisá sirugia di kurason di 
mucha, por sigui, Korte na 
Utrecht ta informá. E sen- 
tro médiko universitario di 
Utrecht i Leiden, a oponé 
pisá kontra di e plan akí. 
Hues a disidí ku e de- 
sishon di Kuipers aktual- 
mente ainda tin konsekue- 
nsia reverso i p’esei no 
tin motibu pa primi riba e 
kònòpi di pouze. 
Korte a sentensiá den 
un fasilidat temporal sola- 


mente sí mester wanta e 
plannan pa sentralisashon. 
Fin di e aña akí lo trata e 
kaso den su kontenido. E 
ora ei Hues ta disidí defini- 
tivamente sí e desishon di 
Kuipers ta hustu. Segui- 
damente partidonan ainda 
por bai den apelashon. 

ORANJESTAD -- Den 
un relato di Oficina Central 
di Estadistico por a tuma 
nota di desaroyonan den e 
canasta di consumo cu ta 
lanta preocupacion. Gran 
mayoria di productonan a 
conoce aumento den ultimo 
aña. 
Den e ultimo aña cu a 
pasa 64.5% di productonan 
den e canasta di consumo di 
e CPI a conoce un aumento 
di prijs causando un efecto 
di 6.28 ppt, mientras cu 
29.2% ta mustra un caida 


di prijs, cu a contribui cu 
un efecto di -3.44 ppt y pa 
e restante 6.4% no tabatin 
cambio den prijs. 
E indicenan di “Bienes” 
(4.4%) y “Servicionan” 
(0.7%) a registra subida, 
causando un efecto di 2.56 
y 0.29 ppt, respectivamente. 
Den e ultimo diesdos (12) 
lunanan e ‘bestaansmini- 
mum’ pa un hogar con- 
sistiendo di dos (2) adulto 
y dos (2) mucha (edad 0-15 
aña) e registra un subida 
di Afl. 266, di Afl. 5,070 


na Juni 2022 pa Afl. 5,336 
na Juni 2023. E subida aki 
a wordo causa principal- 
mente dor di subidanan 
den e sectornan “Vivienda” 
(Afl. 149) y “Cuminda y 
bebida no-alcoholico” (Afl. 
133). 
Pa loke ta cambio di 
prijs di petroleo, utilidad, 
gasolin y diesel por bisa cu 
e prijs promedio pa bari di 
petroleo, a conoce un caida 
di US$ 45.17 (-39.2%) di 
US$ 115.29 na Juni 2022 
pa US$ 70.12 na Juni 2023. 


E indice di energia a 
subi cu 2.4% den e ultimo 
aña y a causa un efecto di 
0.41 ppt. E indicenan di 
“Gasolin” (-20.3%) y “Die- 
sel” (-28.0%) a registra 
caida, causando un efecto 
di -1.30 y -0.13 ppt, respec- 
tivamente. E indicenan di 
“Electricidad” (14.4%) y 
“Awa” (23.1%) a registra 
subida, causando un efecto 
di respectivamente, 1.02 
y 0.82 ppt. E restante 404 
bienes y servicio hunto, a 
conoce un subida di 3.0% 
y tabatin hunto un efecto di 
2.43 ppt. 
Den cambio di prijs di 
cuminda y servicio di ca- 
tering, den e ultimo dies- 
dos (12) lunanan, e indice 
di “Cuminda & servicio di 
catering” a subi cu 6.7%. 
E indice di “Cuminda na 
cas” a conoce un subida di 
6.4%, unda dies (10) di e 


diesun (11) indicenan di e 
gruponan di “cuminda na 
cas” a subi durante e peri- 
odo aki. 
E indice di “restante 
productonan pa alimenta- 
cion” a conoce un subida di 
11.6%, e subida mas grandi 
entre e gruponan di “Cum- 
inda na cas”. Ademas otro 
subidanan significante a 
wordo registra den e indi- 
cenan di “pan y otro produc- 
tonan di grano” (11.1%), 
“sucu, jam y otro tipo di cos 
dushi” (10.6%), “Bebida no 
alcoholico” (9.0%), “Ber- 
dura” (8.7%), “Lechi, keshi 
y webo” (6.7%), “Azeta y 
otro productonan traha di 
vet” (4.4%), “Batata, yuca 
y batata dushi” (3.4%), y 
“Carni” (2.3%). E indice 
di “Cuminda pafo di cas” a 
registra un subida di 7.4% 
den e ultimo diesdos (12) 
lunanan. 


Prijs cuminda na cas a subi cu mas di 6% den un aña 


ORANJESTAD 
- 
E 
siman aki Prome Minis- 
ter a ricibi bishita di Na- 
dien Phillip kende reci- 
entemente a gradua como 
Bachelor den Organization, 
Governance and Manage- 
ment (OGM). Durante di 
su bishita, Nadien a conta 
Prome Minister di su tesis 
titula: “Leadership Frame 
of Aruba’s Prime Minis- 
ter During the COVID-19 
Pandemic 2020-2021. A 
study on how Aruba was 
lead thru adversity”, cual el 
a defende exitosamente. 
E estudio cu Nadien a 
haci ta tocante e liderazgo 
di Prome Minister Wever 
- Croes durante di e pan- 
demia COVID-19. Nadien 
a splica cu el a entrevista 
lidernan di organisacionnan 
gubernamental y no-guber- 
namental, y tambe personal 
di oficina di Prome Minis- 
ter. Pa analisa e informa- 
cion, Nadien a haci uzo di 
un framework yama: “The 
Four Frame Model by Bol- 
man & Deal”, cual ta dividi 
e concepto di liderazgo den 


4 diferente categoria esta: 
(1) Structural Frame, (2) 
Human Resources Frame, 
(3) Symbolic Frame (4) Po- 
litical Frame. 


Impacto positivo 
For di e investigacion cu 
Nadien a haci, por a conclui 
cu Prome Minister a desple- 
ga un estilo di liderazgo 
varia “Multi-Frame”. Pues 
Prome Minister tabatin un 
acercamento diferente pa 
atende diferente aspecto 
durante e pandemia. Esaki 
por cierto ta loke e desar- 
oyadornan di e framework 
tambe ta recomenda. Ade- 
mas, e estudio a mustra cu 
e liderazgo di Prome Min- 
ister tabatin un impacto 
positivo riba e tareanan 
diario di e organisacionnan 
durante crisis. 
A base di e resultadonan 
di e investigacion, Nadien a 
propone diferente recomen- 
dacion pa organisacionnan 
por ta miho prepara den 
caso di crisis “crisis man- 
agement policies”, entre 
otro: Pa percura pa tin un 


structura di trabou cla difini 
cu tur empleado sa nan tarea 
y proceso di comunicacion. 
Esaki ta promove eficien- 
cia, union y planificacion 
di trabou. E siguiente re- 
comendacion ta pa practica 
empatia. E estudionan a 
mustra cu lidernan cu ta ac- 
cesibel y habri pa feedback 
ta mas aprecia durante cri- 
sis. Un otro recomendacion 
ta pa tin un vision fuerte cu 
ta conecta cu e maneho du- 
rante crisis, sin perde bista 
di futuro pasobra esaki ta 
yuda pa e team keda enfoca 
riba e meta comun. 
Prome Minister a finali- 
sa gradiciendo Nadien pa e 
estudio cu el a realisa cual 
ta documenta experienci- 
anan di un periodo dificil 
cu Aruba y mundo a pasa 
aden. “Mi no tawata sa cu 
Nadien tawata trahado riba 
e topico aki pa defende su 
tesis, aunke si mi tawata cu 
el a entrevista hopi persona 
rond di mi. Ora cu Nadien a 
conta mi kico tur el a haci, el 
a yena mi cu hopi emocion. 
Pasobra Aruba completo a 


pasa momentonan duro y 
dificil durante e pandemia, 
hopi sacrificionan a wordo 
haci pa nos tur. Mi no a 
spera di haya un buki na 
mi honor pa e liderazgo cu 
mi a hiba durante e periodo 
aki, pero e ta yena mi cu un 
satistaccion hopi grandi cu 
tur esnan cu a traha duro 
durante e pandemia, ta haya 
un reconocimento asina”, 
Prome Minister a expresa. 
E estudio aki ta yuda pa 
documenta e historia di e 
periodo di adversidad mas 


dificil cu nos pueblo a pasa 
aden den nos era moderno, 
temponan duro na unda 
cada ciudadano a wordo 
poni na prueba pero a sa di 
uni, mustra amor y respet 
pa otro y pa reglanan. Nos 
a mustra con fuerte y resili- 
ente nos ta como Arubiano. 
Y awe nos ta mira cu Aruba 
recuperando como un di e 
paisnan cu ta recuperando 
mas fuertemente. 
Prome Minister ta desea 
Nadien tur clase di exito 
den su carera. 


Graduado di Universidad di Aruba 
Nadien Phillip a haci entrega di su tesis na prome minister 


Djaluna 24 yüli 2023 
17 


ARUBA 
ARUBA 


ORANJESTAD -- Du- 
rante e siman di 10 di juli di 
aña 2023, Joost Meijs CEO 
di Aruba Airport Authority 
N.V. kende alabes ta presi- 
dente di Dutch Caribbean 
Cooperation of Airports 
(DCCA), 
conhuntamente 
cu Joanne Christiaans, Pro- 
gram Manager, a bishita e 
cinco islanan ruman di Ca- 
ribe Hulandes pa reafirma e 
compromiso di DCCA un 
bes mas. 


A realisa e bishita hunto 
cu e gerentenan y e op- 
eradonan di aeropuerto di 
cada isla y a combersa cu 
diferente stakeholders in- 
volucra den e industria di 
aviacion. Diferente socio 
importante, manera fun- 
cionario 
gubernamental, 
Ministerio di Turismo, Ofi- 
cina di Turismo, e autori[1] 
dadnan di aviacion civil y 
e aerolineanan a pone nan 
mes up to date riba e desar- 


oyo dentro di DCCA, e tra- 
bou realisa te cu awo y loke 
cu ainda falta pa haci. 
Tambe a combersa to- 
cante e metanan di termi- 
no cortico y e metanan di 
termino largo teniendo na 
cuenta e proximo DCCA 
Conference – A Flight to 
the Future cu lo tuma luga 
den luna di november na 
Corsou. 
Durante e conferencia 
aki lo haci tres anuncio im- 
portante cu lo fortalece e 
compromiso di DCCA pa 
logra e meta final cu ta un 
interconexion interinsular 
accesibel, eficiente y sos- 
tenibel a traves di aviacion. 
“Como DCCA nos no ta 
busca unicamente beneficio 
a largo plaso di nos esfuer- 
sonan pero tambe beneficio 
a corto plaso. Conhunta- 


AUA Airport ta reafirma su compromiso cu e obhetivo di DCCA 


mente cu e stakeholders in- 
teresa den nos indu[1]stria, 
nos lo tuma medida pa e 
conexionnan aereo entre e 
islanan bira mas accesibel 
di loke e ta caba. Como 
grupo nos tin e necesidad pa 
haci un intento di haci cu e 
tarifanan di e aerolineanan 
ta mas abou y balansa nan 


mas cu por”, asina Joost 
Meijs a duna di conoce. 
“Nos mester inverti den 
e esfuerso a corto plaso aki 
y nos lo disfruta di e cant[1] 
idad halto di trafico cu esa- 
ki lo trece den futuro, cu na 
mes momento lo trece un 
impacto social positivo pa 
tur e islanan envolvi.” 


ORANJESTAD -- Du- 
rante di conferencia di pren- 
sa e siman aki, Prome Min- 
ister Evelyn Wever-Croes 
a splica mas di e proyecto 
interesante pa loke ta trata 
un memorial di Segundo 
Guera Mundial. Aruba a 
forma un parti hopi impor- 
tante den Segundo Guera 
mundial. E historiado di 
Aruba, señor Dufy Kock, ta 
traha riba conscientisacion 
di e area aki pa recorda nos 
di e parti di historia aki di 
nos pais. 
Durante di dos guera 
mundial, Aruba su refineri- 
anan tabata esunnan cu ta- 
bata abasta e avionnan di e 
aliadonan. Cierto momento 
e Alemannan a logra isola 
e forsa di aliadonan di por 
haya abestecimento di e 
fuel cu nan mester cu ta na 
Aruba y Corsou so nan por 
a haye. Cierto momento, 
e Alemannan a lansa un 
atake masivo riba Aruba 
cu submarinonan pa asina 
destrui nos refineria. Den e 
proceso aki nan a rementa 
varios barco y como 47 per- 
sona a fayece, entre nan, 16 
hende di Boneiro y otronan 


tawata mas tanto Mericano. 
Pa ancra e parti impor- 
tante aki di nos historia, 
Gobierno di Aruba kier 
construi un memorial na e 
punta di Seroe Colorado cu 
dos proposito. Un proposi- 
to naturalmente ta pa nos 
corda pasado y pa nos siña 
di dje y evita pa cosnan asi- 
na ripiti. E otro proposito ta 
pa conscientisa nos bishi- 
tantenanan di e papel im- 
portante cu Aruba a hunga 
e tempo ey. 
Prome Minister a re- 
marca cu e intencion y cre- 
encia di esaki ta pa e bira 
un atraccion turistico hopi 
grandi. “Covid a siña nos, 
cu nos mester cambia e pro- 
ducto turistico, cambia loke 
nos tin pa ofrece na nos 
bishitantenan. Nos a ripara 
tambe cu bishitantenan ta 
prefera actividadnan turis- 
tico cu ta pafo”. 
Gobierno a institui e 
comision di Aruba Out- 
doors Amenities cu ta trah- 
ando riba Ayo y Casibari y 
awor riba Seroe Colorado 
caminda e lighthouse ta. 
Rond e area ey, bo por wak 
4 ronchi manera bateria den 


tera cu tabata tin cayon y 
rond di nan tabata tin bun- 
kers. Aki ta caminda tur cos 
tabata tuma luga pa protehe 
Aruba su refineria. Un bal- 
or historico grandi cu no ta 
bon conserva. 
E proyecto ta encera 
pa cambia esaki cu un im- 
pacto minimo riba natura- 
lesa, manteniendo e balor 
di e naturalesa eybanda y 
cu gasto financiero chikito 
tambe mirando cu no tin 
fondo grandi. Mei mei di 
e baterianan ta bay bin un 
looppad cu hende por cana 
y wak rond. E lo duna re- 
alse na e baterianan aki. 
Tambe lo bin un monumen- 
to caminda lo tin e nomber- 
nan di esnan cu a fayece a 
causa di e Segundo Guera 
Mundial. 
Pa esaki, tin cooperacion 
di SETAR cu a traves di un 
QR Code por download 


full e timeline, un virtual 
reality di full un pelicula 
di kico a pasa momento pa 
momento ora e submarino 
tabata yegando cerca y te 
na momento cu el a bom- 
bardia e barconan. Esaki lo 
bira un centro di atraccion 
eynan. Ya caba tin contact 
cu e tour operatornan y 
nan ta hopi entusiasma pa 
ofrece esaki adicional na e 
turistanan. Unabes e turista 
caba di bishita e sitio ey- 
nan, e tour operatornan lo 
trece e turista den centro di 
San Nicolas y lo coordina 
kico tur e actividadnan ta. 
Tin museonan y otro 
actvidadnan cu lo ofrece 
e turista e toke Caribense 
cu nos ta ofrece na San 
Nicolas. Banda di e park- 
inglot di Arubus, lo bin un 
di dos mural pa asina cu e 
turistanan baha di bus, den 
tur trankilidad nan por mira 
e timeline. E murayanan ta 
bay baha pa asina tin un bi- 
sta pa e tereno di refineria y 
bista pa lama. Aki nan por 
wak unda e refineria tabata. 
Berdad awor por wak her- 
onan bieuw, pero e tin su 
balor historico. Ta prueba 


cu un bishitante, ora e haya 
e storia, e lo kier mira mas 
di cerca unda tur esaki a 
tuma luga. 
“Esaki ta e proyecto cu 
nos ta trahando riba dje. El 
a wordo aproba caba y e 
fondonan pa esaki tambe. 
E ta un proyecto conhunto 
di Ministerio di Asuntonan 
General, Ministerio di Tur- 
ismo, y Ministerio di Ener- 
gia cu tin un balor historico 
y cultural cu ta trece desa- 
royo real pa San Nioclas. 
Esaki ta un proyecto di im- 
pacto financiero abou y cu 
fecha di inaugracion di 4 
of 5 di mei 2024. Esaki ta e 
dia cu nos ta conmemora e 
di dos guera mundial. 
Nos ta aprecia Tourism 
Product Enhancement Fund 
(TPEF) cu ta yuda nos cu e 
fondonan y demas fondo ta 
bin di nos ministerionan y 
lo bay den presupuesto di 
otro aña y p’esey na mei 
e lo keda cla. Nos ta con- 
venci cu esaki lo trece e 
fluho di hende cu nos kier 
pa asina trece e desaroyo y 
progreso cu nos ta busca”, 
Prome 
Minister 
Evelyn 
Wever-Croes a expresa. 


Prome Minister Evelyn Wever-Croes: 
Memorial di Segundo Guera Mundial na Seroe Colorado 

Poster karnaval 2023 presentá 
THE BOTTOM – Pres- 
idente di e komishon di kar- 
naval di Saba, Joelyn Rob- 
inson, djaweps 20 di yüli 
a presentá e poster di kar- 
naval 2023 na Diputado di 
Kultura, Eviton Heyliger. 
E lema di e aña akí ta ‘Fete 
and Lime’. E slogan a bini 
di Billie Jean Rodriguez, 
miéntras e poster ta diseñá 
pa Cheyenne Hassell. 
Karnaval ta kuminsá 
djadumingu 23 di yüli ku 


un dia di goso pa mucha. 
E aktividatnan ta inkluí 
un kompetensia pa e mihó 
sous i djònikek. 
Djaluna 24 di yüli ta e 
apertura ofisial di karnaval 
2023, ku un parada ku ta 
sali for di St. John pa The 
Bottom, kaminda na Prin- 
cess Juliana Sports Field 
Diputado Heyliger lo hasi 
e apertura ofisial, siguí pa 
e anochi lokal ku agru- 
pashonnan musikal i DJ. 


Djamars 25 di yüli ta 
bai tin ‘Latin Zouk Fu- 
sion Night’ i djárason 26 
di yüli ‘Soca Extravagan- 
za’ ta tuma lugá. Djaweps 
27 di yüli ta ‘Promoter’s 
Night’ ku ‘Big Jam’ or- 
ganisá pa BTP Production. 
Mesun promotor ta organ- 
isá djabièrnè anochi 28 di 
yüli un show ku un agru- 
pashon musikal for di Sint 
Eustatius. 
Anteriormente 
djabièrnè atardi tin un show 
di outo. 
Djasabra 29 di yüli pa 
3’or di mardugá ta ‘Jouvert 
Morning’, siguí pa e gran 
parada na The Bottom den 
oranan di atardi. Djadum- 
ingu 30 di yüli ta final di 
karnaval ku e segundo dia 
di parada i kimamentu di 
Rei Momo. 


Yamada na doño di boto 


GREAT BAY – E 
ofisina di maneho di de- 
saster, ODM, ta hasi ya- 
mada na doñonan di boto 
pa revisá nan plannan di 
preparashon pa orkan, ya 
asina nan ta kla pa tuma 
akshon den un evento di 
tormenta òf orkan.ODM ta 
pidi nabegantenan pa hasi 
preparashonnan 
spesial 
pa keda ku amigunan den 
hotèl i no keda riba boto 


durante pasada di un or- 
kan miéntras nan ta mará 
den Simpson Bay Lagoon 
òf Oyster Pond. ODM ta 
hasi un yamada tambe 
na e komunidat marino 
i provedónan di servisio 
ku por tin un relashon di- 
rekto ku marineronan pa 
rekordá nan klientenan to- 
kante maramentu seif du- 
rante orkan òf tormenta. 


Komo medida pa protekshon di konsumidó 
Indikashon di preis di produkto i servisio reforsá 


PHILLIPSBURG 
– 
Entrante 5 di yanüari 2023 
e regulashon ministerial 
riba preis di produkto i ser- 
visio, AB 2023, nr. 01, a 
drenta na vigor. 
E ophetivo di e regu- 
lashon akí ta pa pone regla- 
nan pa loke ta trata preis 
riba produkto i servisio ku 
ta ofresé na públiko. 
Un 
benefisio 
agregá 
di e regulashon ta ku e ta 
kontribuí na e konsumidó 
su protekshon i konsienti- 
sashon dor di sigurá ku no 
ta kiboká den preis di benta, 
fásil pa identifiká i kla lesa- 
bel riba tur produkto i ser- 
visio. Inspektor di TEATT 
ta e entidat responsabel pa 
aktua riba e regulashon. Ta 
kurashá e públiko pa repor- 
tá tur keho relashoná ku e 
regulashon akí. 


Kòntèst anual foto lechi di pechu 


GREAT BAY – E ser- 
visio kolektivo di preven- 
shon, CPS, seshon kuido 
di salú hubenil di Ministe- 
rio di Salubridat Públiko, 
Desaroyo Sosial i Labor, 


VSA, ta rekordá e públiko 
pa partisipá na su di seis 
kòntèst di foto anual di le- 
chi di pechu. 
E kòntèst ta den konek- 
shon ku e siman di lechi di 


pechu 2023 i ta kore te 3 di 
ougùstùs. E tema ta ‘En- 
abling breastfeeding, mak- 
ing a difference for working 
parents’. 
E reglanan pa partisipá 


na e kòntèst ta ku e fotonan 
no mester ta mas bieu ku 
dos aña i mester ta aprobá 
pa e mama i partner. 
Di akuerdo ku e organ- 
isashon di salú mundial, 
VHO, pa ta un mama ta un 
djòp hopi importante na 
mundu i ta importante pa 
duna mayornan tur sosten 
ku nan tin mester pa duna 


nan yu e mihó kuido na ini- 
sio di su bida. Lechi di pe- 
chu ta un di nan. 
E benefisio di lechi di 
pechu ta ku e ta entregá 
salú, nutrishon i benefi- 
sionan emoshonal pa tantu 
e mucha komo e mama i 
tambe ta yuda pa un siste- 
ma di kuminda sostenibel 
entre mama i yu. 

BO TA BAI DI BIAHE? 


Ora bo biaha pa eksterior, pa fakansi òf negoshi, bo no ta sigurá pa gastu médiko 
via bo seguro médiko di Zorg en Jeugd CN (ZJCN). 


Pasobra, den eksterior bo seguro médiko no ta kubri: 


Pa esaki, nos ta konsehabo sera un seguro di biahe serka un agensia di seguro. 


Si inesperádamente bo mester di atenshon médiko urgente den eksterior; 
manera tratamentu di emergensia, si bo keda interná den hòspital, òf bishita na 
sala di emergensha, ZJCN por duna asistensha ku esaki. Mester tuma kontakto si 
mes ora ku ofsina di ZJCN. 


Tene kuenta ku ta konsiderá Kòrsou, Aruba, St Maarten i Hulanda Europeo komo 
eksterior. 


Bo ta deseá mas informashon? Pasa na bo ofsina di ZJCN òf manda un imeil na 
info@zorgverzekeringskantoor.nl. 


• Bishita na dòkter di kas òf botika 
• Biahe bèk den kaso di malesa 
• Repatriashon den kaso di fayesimentu 
• Ekipahe òf kosnan di balor 


KRALENDIJK--Plat- 
aforma Tera Kòrá ta invitá 
pueblo di Boneiru bou di 
Pal’i Tamarein na sele- 
brashon di 173 aña di e 
bario. 
Esaki dianan 27, 28, 29, 
30 di yüli i 1 ougùstùs 2023 
di 11:00 – 23:00. 
Entretenementu 
musi- 
kal. 
DJ Juan Danger. 
Brassband The Boyz. 
Sabor Tropical Come 
Back. 
Farley’s entertainment. 
Guest Star Samantha Ja- 
cobs. 
Equal Right & Justice 
Reggae. 
Chikí i Su Grupo di 
Tambú. 
FMK Krioyo. 
Rítmiko Timon Krioyo. 
Grupo Tutti Frutti Kri- 


Selebrashon 173 aña di bario Tera Kòrá 
oyo. 
Foyan Boyz Krioyo. 
Bar bon surtí. 
Kushina Multi Kultural. 
Cocktail Bar. 
Boka Dushi. 
Deporte. 
Dominó. 
Dam. 
Torneo Bolas Krioyo. 
Wega pa mucha. 
Artesanía. 
Bon Kuné. 
Selebrashon 
ofisial 
i 
klousura. 
Dia 1 ougùstùs tin Santu 
Sakrifisio di Misa na Sentro 
Bario Tera Kòrá 9or mainta. 
Despues ta sigui ser- 
emonia ofisial i un bríndis. 
Programa ta klousurá 
13:00. 
Number di kontakto pa 
informashon ta 599 785 
3009. 


Nazario i Ròi tabata un bia mas den “4daagse” 


KRALENDIJK--Naz- 
ario Alberto i Ròi Martines 
un bia mas, un aña mas a 
kana e “4daagse” di Nijme- 
gen kompleto aya na hulan- 
da e siman aki. 
Nan a kumpli un bia mas 


ku esaki, kanando e kuater 
dianan di e kaminata aki 
por kompleto, e ruta ku nan 
a bai p’e. 
Tur aña, ya ta hopi aña 
kaba, ku nan ta kana e 
“4daagse” 
di 
Nijmegen 
kompleto pa loke ta e loke 
nan a skohe pa kana den 
esaki. 
Nan ta hopi kontentu i 
satisfecho ku nan a logra 
kana esaki un biá mas, un 
aña mas. 
Nan ta e dos kanadónan 
di Boneiru ku nos sa, bibá 
aki na Boneiru, ku tur aña 
ta biaha pa Hulanda, esaki 
pa kana den e 
“4daagse” di Nijmegen. 
E aña aki atrobe nan a 
logra esaki. 
E último dianan di e ka- 


minata tabata basta fresku 
apesar di e kalor ku tabata 
e último dianan aki. 
Nos sa tambe ku manera 
ku nan regresá kas despu- 
es di e “4daagse” dje aña 
aki, ku nan lo kuminsá ku 


nan preparashonnan pa e 
siguiente di otro aña. 
Pabien na Nazario i Ròi 
ku a logra kana e ruta kom- 


pleto ku nan a skohe p’e e 
aña aki. 
Riba potrètan Nazario 
Alberto i Ròi Martines. 


K R A L E N D I J K - 
-Djaweps último 20 di yüli 
2023, tabatin kontinuashon 
di kampionato dominó di 
Rincon. Pa loke ta e re- 
sultadonan di e weganan 
djaweps último, e partido 
entre Elitte i Real Dyna- 
mite, a finalisá den viktoria 
di 4-2 pa Elitte. 
Otro partido di e anochi 
tabata e partido entre Los 
Amigos i Sparta, partido 


KRALENDIJK--Djas- 
abra último 22 di yüli 2023, 
tabatin 
kontinuashon 
di 
kampionato di dominó di 
Rincon aya na Rincon. 
Riba e dia aki tabatin 
solamente un partido di e 
kampionato, partido entre 
e ekiponan Real Dynamite 
i Geza. 
Tabata Real Dynamite 
ku a gana e partido ku skor 
di 4-3 i bai ku e viktoria. 
Djamars awó 25 di yüli 
tin e último partido o sea e 


último fecha di e segundo 
buèlta di e kampionato. 
Djamars 1 di ougùstùs 
2023 plei-òf final di e kam- 
pionato ta kuminsá. 
Despues nos lo amplia 
ku mas informashon tokan- 
te esaki, pa loke ta e plei-òf 
Keda pendiente pues pa 
mas informashon tokante 
esaki. 
Foí djawó tambe, nos ta 
deseá éksito na e ekiponan 
den e plei-òf. 


Real Dynamite 4-3 riba Geza 


ku Sparta a gana ku skor di 
7-1. E di tres partido pa e 
dia aki, e ekipo di Strea di 
Oro a gana di Rincon Starsz 
ku skor di 5-3. 
Djasabra tin e wega en- 
tre e ekiponan Real Dyna- 
mite i Rincon Starsz. 
Djamars 25 di yüli e 
último partido di segundo 
buèlta. 
Éksito na e ekiponan 
den e kampionato. 


Resultado dominó na Rincon 

Fuente/Foto: 


bart de boer 


Sabela ku ta biba den kolonia i ta duna aspekto di un hardin di flor bou di awa. 
Por lo general nan ta biba den awa plat. 
Ounke e sorto riba e portrèt ta biba solitario, tin otro tipo di plankton chikitu for di awa i delikado ku mas bien nan parse 
pluma. 
Ku e '"plumanan' aki e ta saka oksigeno i tambe filtra for di e tubu, miéntras su kurpa mes ta keda bon protehe den dje. E 
tentákulonan ta asina fini riba un base sólido for di kua e no por muf mas. 
Pa hala rosea i pa kome e ta saka su tentákulonan Sabela ta un bichi ku ta biba den un tubu largu ku e mes ta konstrui ront 
di su kurpa. 
E ta pega e tubu Sabellastarte magnifica V Sabela 


Sabela 


